lv lv lv sl lv lv lv it et lv lv uz lv uz lv lv en lv lv et lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv de de de de de de de de lv lv lv lv lv lv lv lv lv lv lv lv lv lv lv lv lv fr lv lv lv lv eo lv de lv lv tr lv lv lv lv lv lv lv lv lv hbs_lat fr lv lv fr lv lv lt io eo es es lv lv lv lv lv lv lv lv lv lv lv lv lv lv lv lv lv lv lv lv lv hbs_lat en hy lv lv lv lv lv lv lv lv lv lv lv lv lv hy lv lv lv lv lv lv lv lv sl en lv lv lv lt lv lv lv lv lv lv lv sl en lv hy lv lv lv lv lv lv lv lv hbs_lat en hy lv lv lv lv lv lv uz
Pilsētas arhitekta dienests - Īsfilmas
Rīgas pilsētas arhitekts G. Princis
Video seminārs: Kā var nokaut autentiskumu?
Video seminārs koka ēku īpašniekiem un interesentiem: “Kā var nokaut autentiskumu? Tipiskās kļūdas, ko pieļauj atjaunojot un restaurējot” (lektors – arhitekts, restaurators Pēteris Blūms, 2018)
Video seminārs: Koka grīdu atjaunošana
Video seminārs koka ēku īpašniekiem un interesentiem: “Koka grīdu atjaunošana” (lektors – restaurators Jānis Pelsis, 2018)
Video seminārs: Vai vecās kocenes ir Latvijas būvmāksla?
Video seminārs koka ēku īpašniekiem un interesentiem: "Vai vecās kocenes ir Latvijas būvmāksla? Ievads vecu koka māju lasīšanas prasmē”(lektors – arhitekts, restaurators, zinātņu doktors Ilmārs Dirveiks, 2018)
Kristofs Hāberlands (1750–1803) - klasicisma arhitektūras celmlauzis Rīgā
Scenārija autors: Imants Lancmanis; Režisore: Inese Stade; Operators: Aleksandrs Grebņevs; Datorgrafiķis: Pāvels Dolgovs; Izpildītāji: «Springtime», «Monte Video», «Tigvera»; Vieta: Rīga; Laiks: 2008. gads; Garums: ~ 11 minūtes
Rīgas pilsētas būvmeistars Kristofs Hāberlands (1750–1803) ir Latvijas izcilākais arhitekts vēsturisko stilu periodā. Viņš sāka radīt jauno moderno Rīgu atbilstoši Apgaismības laikmeta tendencēm.
Rīgas celtniecībā Kristofs Hāberlands ienesa ģeometriskās proporcionēšanas metodes apvienojumu ar konsekventu klasicisma stila fasāžu dekoru. Būvmeistars galvenokārt cēlis Rīgas pilsoņu dzīvojamās ēkas, taču pēc viņa projektiem izbūvēta arī Rīgas pilsētas bibliotēka, notikušas rātsnama un Melngalvju nama arhitektūras izmaiņas, celts 0to Hermaņa fon Fītinghofa (Otto Hermann von Vietinghoff) teātris, policijas valdes ēka, brīvmūrnieku ložas nams. K. Hāberlands projektējis arī Svētā Pētera baznīcas kanceli. Pēc viņa projektiem Latvijā un Igaunijā uzceltas sešas baznīcas un vairākas muižu ēkas.
Reinholds Georgs Šmēlings (1840-1917) - Rīgas pilsētas arhitekts (1879-1915)
Pasūtinātājs: «Rīgas pilsētas arhitekta birojs»
Scenārija autors: Jānis Krastiņš
Izpildītāji: «Unitech», «Monte Video», «Tigvera»
Garums: ~ 11 minūtes
Reinholds Georgs Šmēlings (dzimis 1840. gada 14. novembrī Rīgā, miris 1917. gada 17. oktobrī Rīgā) veselus 36 gadus bija Rīgas pilsētas arhitekts. Pēc viņa projektiem Rīgā tapušas vismaz 25 skolas, 3 slimnīcas un vēl vairākas dziedniecības iestādes, 5 ugunsdzēsēju depo, 2 tirgi, nakts patversmes, bērnudārzi, administratīvās ēkas, kultūras iestādes, sporta un kulta celtnes, kazarmas, dažādi komunālās saimniecības objekti, kā arī virkne dzīvojamo ēku. Gandrīz 100 Reinholda Šmēlinga radīto publisko ēku ir saglabājušās un tiek izmantotas vēl šodien.
Reinholds Šmēlings 1868. gadā ar zelta medaļu absolvējis Sanktpēterburgas Mākslas akadēmiju. Pēc tam savas profesionālās iemaņas četrus gadus pilnveidojis ārzemēs – Vācijā un Itālijā. 1873. gadā viņam piešķirts akadēmiķa nosaukums. No 1879. līdz 1915. gadam – Rīgas pilsētas arhitekts. 1917. gadā guldīts zemes klēpī Lielajos kapos.
Arhitekta projektētajiem dzīvojamajiem namiem, kā arī virknei publisko ēku, kas celtas 19. gadsimtā, fasādes veidotas tā laika eklektisma stilā izplatītajās neorenesanses formās, bet vairākas publiskās ēkas – tā sauktajā ķieģeļu stilā, kas bija samērā izplatīts eklektisma formālais paveids. Tas bija populārs vēl 20. gadsimta sākumā, it īpaši saimniecisko, komunālo ēku un rūpniecības celtņu arhitektūrā.
Pasūtinātājs: «Rīgas pilsētas arhitekta birojs»
Scenārija autors: Jānis Lejnieks
Operatori Uvis Burjāns, Rolands Polītis
Izpildītāji: «Argus LG», «Monte Video», «Ademus pluss», «Tigvera»
Garums: ~ 9 minūtes
Īsfilma stāsta par apbūvētās zemes un brīvās telpas attiecībām un pilsētas veidošanos kopumā. Tā dod ieskatu dažādu rajonu plānojumu struktūrā, parādot Rīgu visā tās bagātībā.
Pasūtinātājs: «Rīgas pilsētas arhitekta birojs»
Scenārija autors: Pēteris Blūms
Montāžas autors: Oļegs Fiļins
Izpildītājs: «Aģentūra Decenta», «Monte Video», «Tramplins DG»
Garums: ~ 9 minūtes
Īsfilmā stāstīts par vēstures mantojumu – koka ēkām –, ar ko Rīga ir unikāla pasaules mērogā. Pilsēta, kur līdzāspastāvēšana iespējama seniem un moderniem materiāliem, mainīgiem ielu mērogiem, atraktīvām gaismēnu spēlēm un urbānam haosam. Filmas scenārija autors arhitekts prāto: «Ja manierīgais jūgendstils ir Rīgas sāls, kas tad ir mazās koka mājas? Varbūt tie ir pipari, kas piedod telpai asumu, ļauj palūkoties vietās un salīdzināt dažādus pilsētvides veidošanās principus.»
Pasūtinātājs: «Rīgas pilsētas arhitekta birojs»
Scenārija autore: Ieva Zībārte
Montāžas autors: Ainārs Rostokins
Izpildītāji: «Tramplins DG», «Monte Video», «Tigvera»
Garums: ~ 8 minūtes
Īsfilma dokumentē laiku un rāda mūsdienu pilsētas attīstības iespējas. Skolnieks Pēteris skatās uz Rīgu, kas šobrīd piedzīvo būvniecības bumu, priecājas par jaunām ēkām, mūsdienīgo arhitektūras valodu. Dodas uz pilsētas sakārtotajām teritorijām, kur notikusi vēsturiskās un jaunās arhitektūras satikšanās. Un, protams, sapņo par debesskrāpjiem un gadsimta celtnēm, ar ko plānotāji iecerējuši Rīgu padarīt par Baltijas metropoli.
Pasūtinātājs: «Rīgas pilsētas arhitekta birojs»
Scenārija autors: Jānis Krastiņš
Izpildītāji: «Tasso Baltik», «Monte Video», «Ademus pluss», «Tigvera»
Garums: ~ 10 minūtes
Īsfilma uzsver un atklāj pilsētas daudzveidīgajā arhitektūrā pamanāmāko vērtību – jūgendstilu. Grūti atrast ielu stūri, uz kura stāvot, nebūtu redzams vismaz pusducis vai pat krietni vairāk šī stila ēku. Tā nav nekur citur pasaulē. Jūgendstils ir pamatvērtība, kas 1997. gadā noteica Rīgas vēsturiskā centra iekļaušanu Pasaules kultūras mantojuma sarakstā.
© Rīgas pašvaldības aģentūra - Rīgas pilsētas arhitekta birojs.